Verheerlik aan Gods regterhand 


Ver - heer - lik aan Gods reg - ter - hand 


re - geer sy Seun as ko - ning. 


Daar in die nu - we va - der - land 


maak Hy vir ons 'n wo - ning. 

Van dáár sal Hy as regter kom - 
kniel neer, o al wat lewe! 

Voor Hom sal mensewoord verstom; 
sal elke skepsel bewe. 

Hy kom, en bring vir elk sy loon; 


kom luister, alle volke! 

Met eer en heerlikheid gekroon, 
kom Hy weer met die wolke. 

Hy oordeel, en verlostes juig: 

Dié regter is ons Here! 
Met jubeling sal hul getuig: 
Vrees God, gee Hom die ere! 

Vertel aan almal van sy werk: 


Die wederkoms kom nader! 
Getuig van Hom, werk fluks en sterk 
in diens van God, die Vader. 






